

|  |
| --- |
|  |

**Výzva na predloženie cenovej ponuky k predmetu zákazky**

**Výstavba multifunkčného ihriska na ul. Bardejovská Zábava v meste Bardejov**

zákazka s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

|  |  |  |
| --- | --- | --- |
| Váš list číslo/zo dňa | Naša značka | Bardejov |
| - | Výst. č. 5146/2019 | 31.7.2019 |

**1. Identifikácia verejného obstarávateľa:**

 Názov: Mesto Bardejov

 Sídlo: Radničné námestie 16, 085 01 Bardejov

 IČO: 00321842

 DIČ: 2020622923

 Štatutárny orgán: MUDr. Boris Hanuščak, primátor mesta

 Kontaktná osoba: Ing. Miroslav Grus

 Kontakt: vladimir.dusenka@bardejov.sk, tel. č. 054/4862 151

 **Kompletné súťažné dokumenty sú dostupné priamo a úplne bez obmedzení či**

 **poplatkov na internetovej adrese:**  http://www.bardejov.sk/zverejnovanie-informacii

**2.** **Druh verejného obstarávateľa:**

 Verejný obstarávateľ podľa § 7 ods. 1 písm. b) zákona o verejnom obstarávaní.

**3. Názov predmetu zákazky:**

 **Výstavba multifunkčného ihriska na ul. Bardejovská Zábava v meste Bardejov**

**4. Druh zákazky:**

Zákazka na poskytnutie prác.

**5. Spoločný slovník obstarávania (CPV):**

45236110-4 Stavebné práce na stavbe plôch pre športové ihriská

 39293400-6 Umelý trávnik

**6. Komplexnosť predmetu zákazky:**

Ponuku je potrebné predložiť na celý predmet zákazky.

**7.** **Opis a rozsah predmetu zákazky:**

Výzva na predloženie cenovej ponuky na stavbu: **Výstavba multifunkčného ihriska na ul.**

**Bardejovská Zábava v meste Bardejov.**

Multifunkčné ihrisko bude situované v Bardejove na ul. Bardejovská Zábava pri potoku Šibská voda, kde takýto druh športového vybavenia chýba. Teraz sa tu nachádza trávnatá plocha. Multifunkčné ihrisko bude určené pre futbal, volejbal a nohejbal. Bude rozmerov 33,0 x 18,0 m s umelým trávnatým povrchom a mantinelmi s ochrannými sieťami. Ihrisko bude slúžiť pre verejnosť. Najprv sa odstráni vrchná (humusová) vrstva hrúbky 200 mm z dotknutej

trávnatej plochy. Potom sa urobí samotný odkop zeminy na požadovanú úroveň stavebnej pláne – t.j. na 0,35 až -0,40 od hornej úrovne ihriska. Ďalej je potrebné realizovať výkopy pre

drenáž v osovej

vzdialenosti 4,0 m Samotný výkop rýh pre drenážny systém bude realizovaný postupne od

zaústenia do vsakovanej jamy. Pri výkopoch je nutné dbať, aby dno ostalo pevné a dodržať

požadovaný min sklon. Drenážne rúry DN 100 a DN 150 sa uložia do drenážnej rýhy. Hĺbka

rýhy bude minimálne 0,4 m od úrovne dna stavebnej pláne a šírka bude 0,4 m. Následne bude

rýha zasypaná drveným kamenivom min. frakcie 16-32 mm. Ďalšie výkopy budú realizované

pre potreby zhotovenia pätiek pre kotvenie stĺpikov mantinelového systému a oplotenia.

Prebytočná zemina bude vyvezená dodávateľom na skládku. Uvažovaná plocha stavebnej pláne

budúceho ihriska bude zarovnaná do sklonu 0,5 % a následne treba plochu pre hutniť v zmysle

STN 736133.

Minimálne požadované vlastnosti povrchovej úpravy multifunkčného ihriska musia obsahovať

následujúce parametre. Výška vlákna 15 mm až 20 mm. Minimálna hustota vpichov 22 000

/m2. Minimálna hmotnosť trávnika bude 2150 g/m2. Dtex: min 6600. Výplň bude kremičitým

pieskom sušeným v množstve minimálne 18 kg/m2.

Navrhované multifunkčné ihrisko bude osvetlené metal-halogénovými výbojkovými svetlo-

metmi 1x400W osadenými na parkových pozinkovaných stožiaroch 7m, ktoré sa osadia

v rohoch ihriska. Bodom napojenia svietidiel bude existujúci betónový podperný bod

distribučnej NN siete VSD a.s. realizovanej závesným káblom NF2AX 4x120.

V prílohe výzvy je priložený výkaz výmer a návrh ZoD. Navrhovanú celkovú cenu uchádzača na predmet zákazky tvorí súčet celkových cien všetkých ocenených položiek podľa priloženej prílohy - výkaz výmer. Ocenený výkaz výmer – rozpočet, bude súčasťou ponuky. Obhliadku stavby je možné dohodnúť v pracovných v dňoch na tel. čísle 054/4862 153.

**8.** **Miesto a termín dodania predmetu zákazky:**

Miesto dodania: Multifunkčné ihrisko v Bardejove

Termín dodania: do 14 týždňov od prevzatia staveniska zhotoviteľom.

**9. Predpokladaná hodnota zákazky:**

 Predpokladaná hodnota zákazky je:  **60 931,86 EUR bez DPH**.

**10.** **Podmienky účasti:**

 Doklad preukazujúci oprávnenosť uchádzača poskytovať stavebné práce/dodávať tovary

 uvedené v predmete tohto verejného obstarávania, doklad stačí v kópií nemusí byť overený.

**11. Hlavné podmienky financovania a platobné podmienky:**

 11.1 Predmet zákazky bude financovaný z rozpočtu Úradu vlády a z rozpočtu verejného

 obstarávateľa. Zmluvnú cenu uhradí verejný obstarávateľ úspešnému uchádzačovi

 bezhotovostným platobným stykom. Predložená faktúra bude vystavená na základe preberacieho

 protokolu.

 11.2. Splatnosť faktúry je do 30 dní od doručenia objednávateľovi.

 Platobná povinnosť verejného obstarávateľa sa považuje za splnenú v deň, keď bude z jeho

 bankového účtu poukázaná príslušná platba na účet úspešného uchádzača.

* 1. Verejný obstarávateľ neposkytuje preddavok, ani zálohovú platbu.

**12. Obsah ponuky:**

 Ponuka musí obsahovať:

1. Cenovú ponuku uchádzača v odporúčanom znení podľa tohto bodu.
2. Doklady podľa bodu 10 Podmienky účasti.
3. Technický list

 Odporúčané znenie cenovej ponuky je nasledovné:

Cenová ponuka našej spoločnosti na poskytnutie stavebných prác na dodanie predmetu zákazky s *názvom* ***”* Výstavba multifunkčného ihriska na ul. Bardejovská Zábava v meste Bardejov” *je ............,- EUR celkom s DPH.***

|  |  |  |  |  |  |
| --- | --- | --- | --- | --- | --- |
| **P. č.** | **Názov položky** | **MJ** | **Cena celkom****v EUR****bez DPH** | **DPH (20 %)** | **Cena celkom v EUR****s DPH** |
| 1. | **Výstavba multifunkčného ihriska na ul. Bardejovská Zábava v meste Bardejov** | ks |  |  |  |

**13. Mena a ceny uvádzané v ponuke:**

Navrhovaná zmluvná cena musí byť stanovená podľa zákona č. 18/1996 Z. z. o cenách v znení neskorších predpisov. Uchádzačom navrhovaná zmluvná cena bude vyjadrená v EUR.

Uchádzač uvedie navrhovanú zmluvnú cenu v zložení:

- navrhovaná zmluvná cena bez DPH,

- výška a sadzba DPH,

- navrhovaná zmluvná cena + výška a sadzba DPH.

Ak uchádzač nie je platcom DPH, na túto skutočnosť upozorní.

**14. Predkladanie ponúk:**

Ponuky sa predkladajú **v elektronickej podobe** na e-mailovú adresu:

vladimir.dusenka@bardejov.sk, alebo **v listinnej podobe v zalepenej obálke osobne** alebo **poštou**, príp. **kuriérom** na adresu sídla verejného obstarávateľa, ktorá musí obsahovať nasledujúce údaje:

* obchodné meno (názov) a sídlo (miesto podnikania) uchádzača
* názov a sídlo verejného obstarávateľa
* text: ”SÚŤAŽ – NEOTVÁRAŤ!”
* heslo súťaže: **„Multifunkčné ihrisko *Bardejov*”**

Ponuky je potrebné doručiť v lehote na predkladanie ponúk - **do 12.8.2019**

Ponuky doručené verejnému obstarávateľovi po uplynutí tejto lehoty nebudú zahrnuté do súťaže, a teda nebudú vyhodnocované.

**15. Kritérium na vyhodnotenie ponúk:**

Jediným kritériom na vyhodnotenie ponúk je **najnižšia cena celkom v EUR s DPH**.

Cenovú ponuku uchádzača s najnižšou cenou za celý predmet zákazky, ktorý splnil podmienky účasti verejný obstarávateľ vyhodnotí ako úspešnú. Verejný obstarávateľ takúto cenovú ponuku príjme a ostatným uchádzačom oznámi, že v procese verejného obstarávania neuspeli.

**16. Typ zmluvy:**

Výsledkom verejného obstarávania bude zmluva o dielo prípadne objednávky uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov.

**17.** Informácia o vyhodnotení ponúk Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom, ktorých ponuky sa vyhodnocovali v listinnej a elektronickej podobe.

**18.** **Úspešný uchádzač** 5 pracovných dní od doručenia Oznámenia o výsledku vyhodnotenia ponúk

 má povinnosť doručiť do sídla verejného obstarávateľa vzorku umelého trávnika v rozmere

 30x30cm

**19. Lehota viazanosti ponúk:**

do 30.12.2019.

  **v.r.** **MUDr. Boris Hanuščak**

  **primátor mesta**

**Prílohy:**

Výkaz výmer

Návrh zmluvy\_Ihrisko

vo\_20190730\_Ihrisko bz

(súbor vo\_20190730\_Ihrisko bz, obsahuje nasledovné dokumenty - projektová dokumentácia SO 01 – v. č. SUHR TS, VO Zoznam, zoznam ihr a v.č. 01 až 09 a projektová dokumentácia SO 02 – v. č. E1 až E6 )

|  |  |  |  |  |
| --- | --- | --- | --- | --- |
| Vedúci oddelenia: | Ing. Miroslav Grus | Podpis:  | ............................................... | e-mail **:** **miroslav.grus@bardejov.sk** |
| IČO: 00321842 | DIČ: 2020 622923 | www.bardejov.sk |